O B R A Z L O Ž E N J E
za skraćeni postupak savjetovanja sa zainteresiranom javnošću o prijedlogu Pravilnika o provedbi postupka jednostavne nabave
[bookmark: _GoBack]1. Pravni temelj
Pravni temelj za donošenje Pravilnika sadržan je u članku 15. stavku 2. Zakona o javnoj nabavi („Narodne novine“, br. 120/16, 114/22 i 48/26). Obveza provedbe savjetovanja sa zainteresiranom javnošću proizlazi iz Zakona o pravu na pristup informacijama („Narodne novine“, br. 25/13, 85/15 i 69/22).
2. Ocjena stanja, osnovna pitanja koja se uređuju ovim Pravilnikom te svrha koja se želi postići njegovim donošenjem
Prijedlog Pravilnika izrađen je radi usklađivanja važećeg Pravilnika o provedbi postupaka jednostavne nabave s odredbama članka 15. Zakona o javnoj nabavi („Narodne novine“, br. 120/16, 114/22 i 48/26), koje su izmijenjene Zakonom o izmjenama i dopunama Zakona o javnoj nabavi („Narodne novine“, br. 48/26).
Sukladno odredbama Zakona o pravu na pristup informacijama („Narodne novine“, br. 25/13, 85/15 i 69/22), Srednja škola Marka Marulića Slatina dužna je provesti savjetovanje sa zainteresiranom javnošću prilikom donošenja općih akata.
U ovom slučaju predlaže se provođenje savjetovanja sa zainteresiranom javnošću u skraćenom trajanju od 15 dana, umjesto uobičajenog roka od 30 dana. Razlog za skraćenje roka jest potreba osiguranja pravodobnog donošenja Pravilnika radi usklađivanja s izmjenama i dopunama Zakona o javnoj nabavi („Narodne novine“, br. 48/26), koje se primjenjuju od 1. rujna 2026. godine. Kako bi Škola od dana početka primjene navedenih zakonskih izmjena mogla zakonito provoditi postupke jednostavne nabave u skladu s važećim propisima, potrebno je novi Pravilnik donijeti prije navedenog datuma.
Unatoč skraćenom roku savjetovanja, nacrt Pravilnika bit će objavljen na mrežnoj stranici Škole, a svim zainteresiranim osobama bit će omogućeno dostavljanje prijedloga, mišljenja i primjedbi tijekom cijelog razdoblja savjetovanja. 
3. Procjena sredstava potrebnih za provođenje Pravilnika te način njihova osiguranja
Za provedbu Pravilnika nije potrebno osigurati dodatna sredstva u Financijskom planu Srednje škole Marka Marulića Slatina.
4. Tekst prijedloga Pravilnika
U prilogu se nalazi Nacrt prijedloga Pravilnika o provedbi postupka jednostavne nabave.

